
Parlamentul European,
–	având în vedere proiectul de decizie a Consiliului (06884/2026),
–	având în vedere cererea de aprobare prezentată de Consiliu în conformitate cu Protocolul nr. 37 referitor la consecințele financiare ale expirării Tratatului CECO și la Fondul de cercetare pentru cărbune și oțel, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 2 primul paragraf (C10‑0091/2026),
–	având în vedere articolul 107 alineatele (1) și (4) din Regulamentul său de procedură,
–	având în vedere recomandarea Comisiei pentru bugete (A10-0158/2026),
1.	aprobă proiectul de decizie a Consiliului;
2.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

